Faces (film)
<s>Faces () je američki crno-bijeli igrani film snimljen 1968. godine u režiji Johna Cassavetesa, poznat kao jedno od prvih modernih nezavisnih umjetničkih ostvarenja koje je imalo uspjeh kod šire publike.</s>

<s>Po žanru je drama.</s><s>Protagonisti, koje tumače John Marley i Lynn Carlin su sredovječni bračni par Richard i Maria Forst, čiji se brak počne raspadati nakon iznenadne Richardove objave kako je namjerava napustiti.</s><s>Radnja prikazuje kako se oboje supružnika pokušava prilagoditi novim okolnostima tokom sljedeće noći - Richard u društvu svojih kolega iz poslovnih svijeta prije nego što se sretne sa prostitutkom (čiji lik tumači Cassevetesova supruga Gena Rowlands), a Maria u društvu prijateljica prije nego što upozna mladog hipika (čiji lik tumači Seymour Cassel).</s>

<s>Cassavetes je Faces pokušavao snimiti nekoliko godina, te je pristao glumiti čak u pet filmova (uključujući znameniti Dvanaest žigosanih) samo zato da bi prikupio nužan novac.</s><s>Faces je predstavljao njegov posljednji film snimljen u crno-bijeloj tehnici, a isticao je tada prilično popularnim cinema verite stilom, odnosno inzistiranjem na što većoj autentičnosti.</s><s>Kao dio lokacija je Cassavetes, između ostalog, koristio vlastitu kuću.</s><s>U filmu se inzistiralo na što većem broju krupnih planova, a oni su često stvarali uznemirujući ugođaj; opći ton filma je bio mračan i depresivan, bez ikakve naznake nade u bolje sutra za ijednog od likova.</s><s>Neko vrijeme se na setu nalazio i mladi Steven Spielberg koji je preko Cassavetesa nastojao steći uvid u režijske vještine.</s><s>Cassavetes je originalno snimio Faces u trajanju od šest sati, ali je tada verzija danas izgubljena; umjesto toga je sačuvao nekoliko kraćih, uključujući onu koja je na venecijanskoj Mostri donijela Kup Volpi Johnu Marleyu.</s>

<s>Faces se kasnije navodio kao jedan od velikih uzora za filmove Roberta Altmana i Woodyja Allena.</s>

<s>Uloge 
 John Marley ...</s><s>Richard Forst
 Gena Rowlands ...</s><s>Jeannie Rapp
 Lynn Carlin ...</s><s>Maria Forst
 Seymour Cassel ...</s><s>Chet
 Fred Draper ...</s><s>Freddie Draper
 Val Avery ...</s><s>Jim McCarthy
 Dorothy Gulliver ...</s><s>Florence
 Joanne Moore Jordan ...</s><s>Louise Draper
 Darlene Conley ...</s><s>Billy Mae
 Gene Darfler ...</s><s>Joe Jackson
 Elizabeth Deering ...</s><s>Stella
 Anne Shirley
 Christina Crawford</s>

<s>Vanjske veze 
 
 
 
 Criterion Collection essay by Stuart Klawans</s>

<s>Američki filmovi
Dramski filmovi
Art filmovi</s>

